Saja aasta jutud. Saada meile oma pere lugu!
Ajakirjanik Kaire Uusen kuulutas saates "Päevatee" välja lugude kogumise ehk "Saja aasta jutud", kus saabuva iseseisvuspäeva valguses ootame kõigepealt huvitavaid lugusid-juhtumeid aastaist 1918-1928. Edasi liigume kümne aasta kaupa kuni tänapäevani.
Mis teie peres, suguvõsas, kodukandis sel ajal huvitavat juhtus?
Igas peres, suguvõsas on lugusid, mida räägitakse edasi või tahetakse teistega jagada, mõned pered peavad päevikut, mõnest loost saavad legendidki. Kui tunnete, et mõni väärtuslik ja põnev lugu ootab "välja rääkimist", siis olete teretulnud oma lugu jagama.
Vanusepiirangut lugude kirjutajale pole – võite olla 20, 40 või 90 aastat vana.
Loo pikkus võiks olla 1-1,5 A4 lehekülge.
Ootame lugusid veebruari keskpaigaks postiaadressil: Päevatee. Vikerraadio. Gonsiori 21 10150 Tallinn või meiliaadressil firstname.lastname@example.org